b'\n_START_ARTICLE_\nJonathan\n_START_SECTION_\nSeurajoukkueura\n_START_PARAGRAPH_\nVuodet 2005-2010 Jonathan edusti Cruzeiroa. Ensimm\xc3\xa4isen S\xc3\xa9rie A-maalinsa Cruzeiron paidassa h\xc3\xa4n iski elokuussa 2007. Vuoden 2011 alussa Jonathan siirtyi Brasilian suurseuraan Santos FC:hen. Puolen vuoden aikana Jonathan voitti Santosin paidassa Copa Libertadoresin. Hein\xc3\xa4kuussa 2011 Jonathan siirtyi Italian Serie A:n suurseuraan Inter Milaniin. H\xc3\xa4n debytoi seuran paidassa syyskuussa 2011 Serie A:ssa US Palermoa vastaan. Kaudella 2011-2012 Jonathan debytoi my\xc3\xb6s Mestarien liigassa. Tammikuussa 2012 Jonathan siirtyi lainalle Serie A:ssa niin ik\xc3\xa4\xc3\xa4n pelanneeseen Parmaan. H\xc3\xa4n pelasi seurassa kauden loppuun asti ja Parma oli hienosti sarjataulukon kahdeksas. Lainan j\xc3\xa4lkeen Jonathan palasi Interiin.\n_START_SECTION_\nMaajoukkueura\n_START_PARAGRAPH_\nJonathan edusti maataan alle 17-vuotiaiden MM-kisoissa vuonna 2003 Suomessa. Jonathan oli noissa kisoissa t\xc3\xa4rke\xc3\xa4ss\xc3\xa4 roolissa pelaten t\xc3\xa4ydet minuutit muun muassa finaalissa Finnair-stadionilla Helsingiss\xc3\xa4, jossa Brasilia voitti Espanjan 1-0.'